
LIITE I
VALMISTEYHTEENVETO

1.
LÄÄKEVALMISTEEN NIMI
Zyclara 3,75 % emulsiovoide

2.
VAIKUTTAVAT AINEET JA NIIDEN MÄÄRÄT
Yksi annospussi sisältää 9,375 mg imikimodia 250 mg:ssa emulsiovoidetta (3,75 %).
Yksi gramma emulsiovoidetta sisältää 37,5 mg imikimodia.

Apuaineet, joiden vaikutus tunnetaan
Metyyliparahydroksibentsoaatti (E 218) 2,0 mg / g emulsiovoidetta
Propyyliparahydroksibentsoaatti (E 216) 0,2 mg / g emulsiovoidetta

Setyylialkoholi 22,0 mg / g emulsiovoidetta

Stearyylialkoholi 31,0 mg / g emulsiovoidetta
Bentsyylialkoholi 20,0 mg/g emulsiovoidetta
Täydellinen apuaineluettelo, ks. kohta 6.1.
3.
LÄÄKEMUOTO
Emulsiovoide.
Valkoinen tai hieman kellertävä emulsiovoide, joka näyttää tasakoosteiselta.
4.
KLIINISET TIEDOT
4.1
Käyttöaiheet
Zyclara on tarkoitettu koko kasvojen alueella tai kaljuuntuvan päänahan alueella sijaitsevien, kliinisesti tyypillisten, ei-hyperkeratoottisten, ei-hypertrofisten, näkyvien tai palpoituvien aurinkokeratoosimuutosten paikallishoitoon immunokompetenteille aikuispotilaille silloin kun muut pinnalliset hoitovaihtoehdot ovat vasta-aiheisia tai vähemmän sopivia.

4.2
Annostus ja antotapa
Annostus
Zyclara-emulsiovoidetta (yhtä käyttökertaa kohti enintään 2 annospussia, joista kumpikin sisältää 250 mg imikimodiemulsiovoidetta) levitetään hoidettavan alueen iholle kerran vuorokaudessa ennen nukkumaanmenoa kahden 2 viikkoa kestävän hoitosyklin ajan siten, että syklien väliin jää 2 viikon tauko, tai lääkärin ohjeiden mukaan. 

Hoidettava alue on koko kasvojen alue tai kaljuuntuvan päänahan alue.

Paikallisten ihoreaktioiden esiintyminen hoidettavalla alueella on osin odotuksenmukaista ja yleistä lääkkeen vaikutusmekanismin vuoksi (ks. kohta 4.4). Hoito voidaan keskeyttää useiden päivien ajaksi, jos potilas kokee hoidon aiheuttavan liiallista tukaluutta tai jos paikallisen ihoreaktion vaikeusaste sitä edellyttää. Kumpaakaan 2 viikon pituista hoitosykliä ei kuitenkaan saa pidentää väliin jääneiden annosten tai hoitotaukojen vuoksi. 

Hoidon aikana aurinkokeratoosimuutosten määrä voi lisääntyä tilapäisesti, koska on todennäköistä, että imikimodi tuo esiin subkliiniset muutokset ja että sen hoitovaikutus kohdistuu myös näihin muutoksiin. Hoitovastetta ei voida arvioida riittävän hyvin, ennen kuin paikalliset ihoreaktiot ovat parantuneet. Potilaan tulee jatkaa hoitoa lääkemääräyksen mukaisesti. Hoitoa tulee jatkaa kuurin loppuun saakka, vaikka kaikki aurinkokeratoosimuutokset näyttäisivät hävinneen.

Hoidon kliininen tulos täytyy määrittää, kun hoidettu ihoalue on uusiutunut, noin 8 viikon kuluttua hoidon päättymisestä ja sopivin väliajoin sen jälkeen kliinisen tarkastelun perusteella. Jos kaikki ihomuutokset eivät ole parantuneet täysin 8 viikon kuluttua toisesta hoitosyklistä, jäljellä olevat ihomuutokset on tutkittava tarkasti, ja yhtä uutta 2 viikon Zyclara-hoitojaksoa voidaan harkita.
Toisen hoitomenetelmän käyttöä suositellaan, jos hoidetuissa ihomuutoksissa ei todeta riittävää vastetta Zyclara-valmisteelle.

Jos kahdella 2 viikkoa kestäneellä Zyclara-hoitosyklillä hoidetut aurinkokeratoosimuutokset uusiutuvat, 2 viikkoa kestävä Zyclara-hoitosykli voidaan uusia vielä kerran tai kahdesti vähintään 12 viikon hoitotauon jälkeen.
Maksan tai munuaisten vajaatoiminta

Maksan tai munuaisten vajaatoimintaa sairastavia potilaita ei osallistunut kliinisiin tutkimuksiin. Kokeneen lääkärin tulee valvoa näiden potilaiden hoitoa tarkasti. 

Pediatriset potilaat

Imikimodin turvallisuutta ja tehoa alle 18 vuoden ikäisten lasten tai nuorten hoidossa ei ole varmistettu. Tietoja ei ole saatavilla.

Antotapa
Zyclara on tarkoitettu ainoastaan ulkoiseen käyttöön. Emulsiovoiteen joutumista silmiin, huulille ja sieraimiin tulee välttää.

Hoidettavalle alueelle ei saa panna sidoksia, eikä sitä saa muutenkaan peittää. 

Zyclara-lääkityksen määränneen lääkärin tulee näyttää potilaalle, miten emulsiovoide levitetään oikein, jotta hoidosta saadaan paras mahdollinen hyöty.
Zyclara levitetään hoidettavalle ihoalueelle kerran vuorokaudessa ennen nukkumaanmenoa, ja sen annetaan vaikuttaa noin 8 tuntia. Tänä aikana on vältettävä suihkussa ja kylvyssä käymistä. Ennen emulsiovoiteen levittämistä potilaan on pestävä hoidettava alue vedellä ja miedolla saippualla ja annettava sen kuivua kunnolla. Hoidettavalle alueelle levitetään kauttaaltaan ohut kerros Zyclara-emulsiovoidetta, jota hierotaan ihoon, kunnes sitä ei enää näy. Hoidettavalle alueelle (koko kasvojen alue tai kaljuuntuva päänahka, ei kuitenkaan molemmat) voidaan levittää kullakin päivittäisellä käsittely​kerralla enintään 2 annospussillista Zyclara-emulsiovoidetta. Osittain käytetyt annospussit on hävitettävä, eikä niitä saa käyttää uudelleen. Zyclara jätetään iholle noin 8 tunniksi; tämän jälkeen on erittäin tärkeää pestä emulsiovoide pois iholta ja käsistä miedolla saippualla ja vedellä. 
Kädet on pestävä huolellisesti sekä ennen voiteen levitystä että sen jälkeen.

Väliin jääneet annokset

Jos annos jää väliin, potilaan tulee odottaa seuraavaan iltaan ja tehdä Zyclara-käsittely silloin; sen jälkeen jatketaan tavanomaisen aikataulun mukaisesti. Emulsiovoidetta ei saa levittää useammin kuin kerran vuorokaudessa. Hoitosykliä ei saa pidentää yli 2 viikon pituiseksi väliin jääneiden annosten tai hoitotaukojen vuoksi.

4.3
Vasta-aiheet
Yliherkkyys vaikuttavalle aineelle tai kohdassa 6.1 mainituille apuaineille.
4.4
Varoitukset ja käyttöön liittyvät varotoimet
Yleiset hoito-ohjeet

Jos aurinkokeratoosimuutos on kliinisesti atyyppinen tai jos muutoksen epäillään olevan pahanlaatuinen, siitä pitää ottaa koepala sopivan hoidon määrittämiseksi.

Emulsiovoiteen joutumista silmiin, huulille tai sieraimiin tulee välttää, koska imikimodin käyttöä silmäluomien, sierainten ja korvien sisäpuolisten alueiden sekä huulten puna-alueen aurinkokeratoosin hoitoon ei ole tutkittu.

Imikimodiemulsiovoidehoitoa ei suositella, ennen kuin iho on parantunut mahdollisen aiemman lääke- tai leikkaushoidon jäljiltä. Valmisteen levittäminen rikkoutuneelle iholle voi lisätä imikimodin systeemistä imeytymistä, jolloin haittatapahtumien riski suurenee (ks. kohdat 4.8 ja 4.9).

Koska palamisherkkyys saattaa lisääntyä Zyclara-hoidon aikana, on suositeltavaa käyttää aurinko​suoja​voidetta ja pitää auringonvalolle tai keinotekoiselle auringonvalolle (solarium tai UVA‑/UVB-hoito) altistuminen mahdollisimman vähäisenä tai välttää sitä kokonaan. Hoidettu ihoalue pitää suojata auringonvalolta.

Imikimodia ei suositella sellaisten aurinkokeratoosimuutosten hoitoon, joissa on huomattavaa hyperkeratoosia tai hypertrofiaa, kuten ihosarvissa.

Paikalliset ihoreaktiot
Hoidon aikana ja ihon parantumiseen saakka ihon ulkonäkö poikkeaa todennäköisesti selvästi normaalista. Paikalliset ihoreaktiot ovat yleisiä, mutta ne lievittyvät yleensä hoidon jatkuessa tai parantuvat sen päätyttyä. Voimakkaita paikallisia tulehdusreaktioita, kuten nesteen tihkumista ihosta tai ihon rikkoutumista, voi harvinaisissa tapauksissa esiintyä vain muutaman käyttökerran jälkeen. 

Täydellisen paranemisen ja paikallisten ihoreaktioiden voimakkuuden välillä on yhteys (esim. punoituksen osalta). Nämä paikalliset ihoreaktiot voivat liittyä paikallisen immuunivasteen stimuloitu​miseen. On niin ikään mahdollista, että imikimodi pahentaa tulehduksellisia ihosairauksia. Hoito voidaan keskeyttää useiden päivien ajaksi, jos potilas kokee hoidon aiheuttavan liiallista tukaluutta tai jos paikallisen ihoreaktion vaikeusaste sitä edellyttää. Imikimodiemulsiovoiteen käyttöä voidaan jatkaa, kun ihoreaktio on lievittynyt. Paikalliset ihoreaktiot ovat usein lievempiä toisen Zyclara-hoitosyklin aikana ensimmäiseen hoitosykliin verrattuna.

Systeemiset reaktiot

Voimakkaisiin paikallisiin tulehdusreaktioihin saattaa liittyä tai jo niitä ennen voi esiintyä flunssankaltaisia systeemisiä merkkejä ja oireita, kuten väsymystä, pahoinvointia, kuumetta, lihas​kipua, nivelkipua ja vilunväristyksiä. Tällöin on harkittava hoidon keskeyttämistä tai annoksen muuttamista (ks. kohta 4.8).

Kokeneen lääkärin tulee valvoa tarkasti sellaisten potilaiden hoitoa, joilla verisolujen määrä on vähentynyt (ks. kohta 4.8).
Erityisryhmät

Potilaita, joilla on sydämen, maksan tai munuaisten vajaatoiminta, ei kuulunut kliinisiin tutkimuksiin. Kokeneen lääkärin tulee valvoa näiden potilaiden hoitoa tarkasti.
Käyttö immuunivajeen ja/tai autoimmuunisairauksien yhteydessä 

Zyclaran turvallisuutta ja tehokkuutta immuunivajepotilaiden (esim. elinsiirtopotilaiden) ja/tai autoimmuunisairauksia sairastavien potilaiden hoidossa ei ole varmistettu. Siksi imikimodi​emulsiovoiteen käytössä on noudatettava varovaisuutta hoidettaessa tällaisia potilaita (ks. kohta 4.5). On syytä pohtia, miten imikimodihoidosta saatu hyöty tasapainotetaan näissä tilanteissa suhteessa riskiin, joka liittyy mahdolliseen siirteen hylkimisreaktioon tai käänteishyljintään tai autoimmuuni​sairauden mahdolliseen pahenemiseen. 

Hoidon uusiminen

Kohdissa 4.2 ja 5.1 annetaan tietoa hoidon uusimisesta, jos kahdella 2 viikon Zyclara-hoitosyklillä onnistuneesti hoidetut aurinkokeratoosimuutokset uusiutuvat myöhemmin.
Apuaineet
Stearyylialkoholi ja setyylialkoholi saattavat aiheuttaa paikallisia ihoreaktioita (esim. kosketusihottumaa). Bentsyylialkoholi saattaa aiheuttaa allergisia reaktioita ja lievää paikallisärsytystä.
Metyyliparahydroksibentsoaatti (E 218) ja propyyliparahydroksibentsoaatti (E 216) saattavat aiheuttaa allergisia reaktioita (mahdollisesti viivästyneitä).

4.5
Yhteisvaikutukset muiden lääkevalmisteiden kanssa sekä muut yhteisvaikutukset
Yhteisvaikutustutkimuksia ei ole tehty. Tämä koskee myös immunosuppressantteja. Mahdolliset yhteisvaikutukset systeemisten lääkkeiden kanssa jäänevät kuitenkin vähäisiksi imikimodi​emulsio​voiteen vähäisen perkutaanisen imeytymisen vuoksi.

Imikimodiemulsiovoiteen immunostimuloivien ominaisuuksien vuoksi sitä tulee käyttää varoen, jos potilas saa immunosuppressantteja (ks. kohta 4.4).

Zyclaran ja muiden imikimodiemulsiovoiteiden käyttöä saman ihoalueen hoidossa tulee välttää, koska ne sisältävät samaa vaikuttavaa ainetta (imikimodia), ja tällöin paikallisten ihoreaktioiden riski voi olla suurempi ja mahdolliset reaktiot voivat olla vaikeampia.

4.6
Hedelmällisyys, raskaus ja imetys 
Raskaus

Imikimodin käytöstä raskauden aikana ei ole saatavilla kliinistä tietoa. Eläinkokeissa ei ole havaittu suoria tai epäsuoria haitallisia vaikutuksia tiineyteen, alkion/sikiön kehitykseen, synnytykseen eikä postnataaliseen kehitykseen (ks. kohta 5.3). 

Varovaisuutta on noudatettava määrättäessä Zyclaraa raskaana oleville naisille. Zyclaraa tulee käyttää raskauden aikana vain, jos odotettava hyöty on mahdollisia sikiöön kohdistuvia riskejä suurempi.

Imetys
Ei tiedetä, erittyykö imikimodi/metaboliitit ihmisen rintamaitoon.
Vastasyntyneeseen/imeväiseen kohdistuvia riskejä ei voida poissulkea.

On päätettävä lopetetaanko rintaruokinta vai lopetetaanko Zyclara-hoito ottaen huomioon rintaruokinnasta aiheutuvat hyödyt lapselle ja hoidosta koituvat hyödyt äidille.
Hedelmällisyys
Kliinisiä tietoja ei ole saatavilla, mahdollinen ihmiseen kohdistuva riski ei ole tiedossa.

4.7
Vaikutus ajokykyyn ja koneidenkäyttökykyyn
Zyclaralla ei ole haitallista vaikutusta tai sillä on vähäinen vaikutus ajokykyyn ja koneidenkäyttökykyyn.

4.8
Haittavaikutukset
Turvallisuusprofiilin tiivistelmä

Seuraavassa esitetyt tiedot koskevat kahta kaksoissokkoutettua tutkimusta, joihin osallistui 319 joko Zyclaraa tai pelkkää vehikkeliä käyttänyttä tutkittavaa. Tutkittavat levittivät päivittäin enintään kaksi annospussillista 3,75-prosenttista Zyclara-emulsiovoidetta tai vehikkeliä sairaalle ihoalueelle (joko koko kasvojen alue tai kaljuuntuva päänahka, ei kuitenkaan molemmat) kahden 2 viikon pituisen hoitosyklin ajan siten, että syklien välille jäi 2 viikon pituinen tauko.

Kliinisissä tutkimuksissa useimmilla (159/160) Zyclara-emulsiovoidetta aurinkokeratoosin hoitoon käyttävillä potilailla ilmenee voiteen levityskohdassa paikallisia ihoreaktioita (useimmiten punoitusta, rupia ja kesimistä / ihon kuivumista). Paikalliset haittavaikutukset edellyttivät tauon pitämistä (hoidon keskeyttämistä) kuitenkin vain 11 %:lla (17/160) Zyclaraa koskeneisiin kliinisiin tutkimuksiin osallistuneista potilaista. Kliinisissä kokeissa Zyclara-hoitoa saaneet potilaat ilmoittivat joidenkin systeemisten haittavaikutusten, mm. päänsäryn 6 % (10/160), ja väsymyksen 4 % (7/160), esiintymisestä.
Haittavaikutustaulukko

Taulukossa esitetyt tiedot koskevat: 

· Zyclaraa tai vehikkeliä edellä mainituissa tutkimuksissa käyttäneitä potilaita (esiintymistiheys hyvin yleisestä melko harvinaiseen, kun esiintymistiheys on ollut suurempi kuin vehikkelin käytön yhteydessä)

· 5-prosenttisen imikimodiemulsiovoiteen käytöstä saatua kokemusta. 

Haittavaikutusten esiintymistiheydet on määritelty seuraavasti:

Hyvin yleinen (≥ 1/10) 

Yleinen (≥ 1/100, < 1/10) 

Melko harvinainen (≥ 1/1 000, < 1/100)  

Harvinainen (≥ 1/10 000, < 1/1 000) 

Hyvin harvinainen (< 1/10 000) ja tuntematon (koska saatavissa oleva tieto ei riitä esiintyvyyden arviointiin)

	Elinjärjestelmä

	Yleisyys
	Haittavaikutus

	Infektiot
	Yleinen
	Herpes simplex

	
	Melko harvinainen
	Infektio

	
	
	Märkärakkulat

	
	Esiintymistiheystuntematon
	Ihoinfektio



	Veri ja imukudos
	Yleinen
	Lymfadenopatia

	
	Esiintymistiheys tuntematon

	Hemoglobiiniarvon pieneneminen

	
	
	Valkosolujen väheneminen

	
	
	Neutrofiilien väheneminen

	
	
	Verihiutaleiden väheneminen

	Immuunijärjestelmä
	Harvinainen
	Autoimmuunisairauksien paheneminen

	Aineenvaihdunta ja ravitsemus
	Yleinen
	Ruokahaluttomuus

	
	
	Verensokeriarvon suureneminen

	Psyykkiset häiriöt
	Yleinen
	Unettomuus 

	
	Melko harvinainen
	Masentuneisuus

	
	
	Ärtyisyys

	Hermosto
	Yleinen
	Päänsärky

	
	
	Huimaus

	Silmät
	Melko harvinainen
	Sidekalvon ärsytys

	
	
	Silmäluomien turvotus

	Hengityselimet, rintakehä ja välikarsina 
	Melko harvinainen
	Nenän tukkoisuus

	
	
	Nielun ja kurkunpään kipu

	Maksa ja sappi
	Esiintymistiheys tuntematon
	Maksaentsyymiarvojen suureneminen

	Ruoansulatuselimistö
	Yleinen
	Pahoinvointi

	
	
	Ripuli

	
	
	Oksentelu

	
	Melko harvinainen
	Suun kuivuus

	
	
	Vatsakipu


	Iho ja ihonalainen kudos
	Hyvin yleinen
	Punoitus

	
	
	Ruvet

	
	
	Ihon kesiminen

	
	
	Ihon turvotus

	
	
	Ihon haavaumat

	
	
	Ihon hypopigmentaatio

	
	Yleinen
	Dermatiitti

	
	Melko harvinainen
	Kasvojen turvotus

	
	Harvinainen
	Ihon etäreaktio 

	
	Esiintymistiheys tuntematon
	Hiustenlähtö

	
	
	Erythema multiforme

	
	
	Stevens-Johnsonin oireyhtymä

	
	
	Ihon punahukka

	
	
	Ihon hyperpigmentaatio

	Luusto, lihakset ja sidekudos
	Yleinen
	Lihaskipu

	
	
	Nivelkipu

	
	Melko harvinainen
	Selkäkipu

	
	
	Raajakipu

	Yleisoireet ja antopaikassa todettavat haitat
	Hyvin yleinen
	Levityskohdan punoitus  

	
	
	Levityskohdan rupeutuminen

	
	
	Levityskohdan kesiminen

	
	
	Levityskohdan kuivuus

	
	
	Levityskohdan turvotus

	
	
	Levityskohdan haavaumat

	
	
	Levityskohdan eritys

	
	Yleinen
	Levityskohdan reaktio 

	
	
	Levityskohdan kutina 

	
	
	Levityskohdan kipu

	
	
	Levityskohdan turvotus

	
	
	Levityskohdan kirvely

	
	
	Levityskohdan ärsytys

	
	
	Levityskohdan ihottuma

	
	
	Väsymys

	
	
	Kuume

	
	
	Influenssan kaltainen sairaus

	
	
	Kipu

	
	
	Rintakipu


	
	Melko harvinainen 
	Levityskohdan dermatiitti

	
	
	Levityskohdan verenvuoto

	
	
	Levityskohdan näppylät

	
	
	Levityskohdan parestesia

	
	
	Levityskohdan hyperestesia

	
	
	Levityskohdan tulehdus

	
	
	Levityskohdan arpeutuminen

	
	
	Levityskohdan ihon rikkoutuminen

	
	
	Levityskohdan vesirakkulat

	
	
	Levityskohdan kuumoitus

	
	
	Astenia

	
	
	Vilunväristykset

	
	
	Letargia

	
	
	Epämiellyttävä olo

	
	
	Tulehdus


Tiettyjen haittavaikutusten kuvaus
Veri ja imukudos

5-prosenttisen imikimodiemulsiovoiteen käyttöä koskeneissa kliinisissä tutkimuksissa on havaittu hemoglobiini- ja valkosoluarvojen, absoluuttisen neutrofiiliarvon ja verihiutalearvon pienenemistä. Näiden muutosten ei katsota olevan kliinisesti merkittäviä, jos potilaan hematologinen lähtötilanne on normaali. Kliinisissä tutkimuksissa ei ole arvioitu potilaita, joiden hematologinen lähtötilanne on tavallista heikompi. Markkinoille tulon jälkeen on ilmoitettu esiintyneen hoitoa vaatinutta hematologisten arvojen heikkenemistä. 
Ihoinfektio

Ihoinfektioita on havaittu imikimodi-hoidon aikana. Vaikka vakavia jälkiseurauksia ei ole ilmennyt, infektion mahdollisuus on aina syytä ottaa huomioon, kun iho ei ole ehjä.
Hypo- ja hyperpigmentaatio

5-prosenttisen imikimodiemulsiovoiteen käytön jälkeen on ilmoitettu esiintyneen paikallista hypopigmentaatiota ja hyperpigmentaatiota. Seurantatiedot viittaavat siihen, että nämä ihon väri​muutokset saattavat jäädä pysyviksi joillakin potilailla.

Ihon etäreaktio

5-prosenttista imikimodiemulsiovoidetta koskeneissa kliinisissä tutkimuksissa on harvinaisissa tapauksissa ilmoitettu esiintyneen ihon etäreaktioita, myös erythema multiformea.
Hiustenlähtö

Kliinisissä tutkimuksissa, joissa on arvioitu 5-prosenttisen imikimodiemulsiovoiteen käyttöä aurinkokeratoosin hoidossa, on havaittu hiustenlähtöä 0,4 %:lla (5/1 214) tutkittavista hoidettavalla alueella tai sen ympärillä.
Epäillyistä haittavaikutuksista ilmoittaminen

On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haittatasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.

4.9
Yliannostus
Imikimodiemulsiovoiteen systeeminen yliannostus on epätodennäköinen, kun sitä käytetään paikallisesti, sillä sen perkutaaninen imeytyminen on hyvin vähäistä. Kaniineilla tehdyt tutkimukset ovat osoittaneet imikimodin letaalin ihoannoksen olevan suurempi kuin 5 g/kg. Jos imikimodi​emulsiovoidetta käytetään paikallisesti jatkuvasti liian suurina annoksina, seurauksena voi olla vaikeita paikallisia ihoreaktioita, ja systeemisten reaktioiden riski voi suurentua.

Vahingossa suun kautta otetun 200 mg:n imikimodikerta-annoksen (mikä vastaa yli 21 Zyclara-annospussin sisältämää lääkemäärää) seurauksena voi olla pahoinvointia, oksentelua, päänsärkyä, lihaskipua ja kuumetta. Kliiniseltä kannalta vakavin haittatapahtuma, jonka ilmoitettiin esiintyneen useiden suun kautta otettujen ≥ 200 mg:n annosten jälkeen, oli verenpaineen lasku, joka korjaantui suun kautta tai laskimoon annetun nesteytyksen avulla. 
Yliannostuksen hoito on oireenmukaista.
5.
FARMAKOLOGISET OMINAISUUDET
5.1 
Farmakodynamiikka
Farmakoterapeuttinen ryhmä: Paikallisantibiootit ja kemoterapia-aineet dermatologiseen käyttöön, viruslääkkeet, ATC-koodi: D06BB10 
Farmakodynaamiset vaikutukset
Imikimodi on immuunivasteen muuntaja. Se on imidatsoliinien johtoyhdiste. Saturoituvaa sitoutumista koskevat tutkimukset viittaavat siihen, että imikimodiin reagoivissa soluissa on solu​kalvon reseptoreita, joiden välityksellä imikimodi vaikuttaa; kyseessä ovat Tollin kaltaiset reseptorit 7 ja 8. Imikimodi indusoi alfainterferonin (IFN-α) ja muiden sytokiinien vapautumista ihmisen ja eläimen eri soluista (esim. ihmisen monosyyteistä/makrofageista ja sarveissoluista). Kun imikimodiemulsiovoidetta levitettiin hiiren iholle paikallisesti in vivo, IFN-pitoisuus ja tuumori​nekroosi​tekijän (TNF) pitoisuus suurenivat verrattuna hoitamattomien hiirten ihoon. Se, mitä sytokiineja imikimodi indusoi, vaihtelee solun lähtökudoksen mukaan. Lisäksi imikimodi indusoi sytokiinien vapautumista, kun sitä levitettiin iholle tai annettiin suun kautta eri laboratoriokoe-eläimiä ja ihmistä koskeneissa tutkimuksissa. Koe-eläinmalleissa imikimodi tehoaa virusinfektioihin ja vaikuttaa kasvaimia vastaan pääasiassa indusoimalla alfainterferonin ja muiden sytokiinien vapautumista.

Ihmisellä todettiin alfainterferonin ja muiden sytokiinien systeemisten pitoisuuksien suurenevan imikimodin paikallisen käytön jälkeen.

Kliininen teho ja turvallisuus

Zyclaran tehoa tutkittiin kahdessa kaksoissokkoutetussa satunnaistetussa tutkimuksessa, joissa vertailuvalmisteena oli vehikkeli eli lääkkeen vaikuttamaton perusaine. Potilailla oli 5–20 tyypillistä, näkyvää tai palpoituvaa aurinkokeratoosimuutosta joko koko kasvojen tai kaljuuntuvan päänahan alueella yli 25 cm2:n alalla. Tutkimuksissa 319 tutkittavaa sai aurinkokeratoosin hoitoon kerran vuorokaudessa enintään kaksi annospussillista 3,75-prosenttista imikimodiemulsiovoidetta tai vastaavaa vehikkeliemulsiovoidetta kahden 2 viikkoa kestävän hoitosyklin ajan siten, että syklien välille jäi 2 viikon pituinen tauko. Yhdistettyjen tutkimustulosten perusteella muutokset olivat parantuneet täysin koko kasvojen tai kaljuuntuvan päänahan alueelta 8 viikon kuluttua hoidon päättymisestä tapahtuneella käynnillä eri hoitoryhmissä seuraavasti: 3,75-prosenttinen imikimodiemulsiovoide 35,6 % (57/160 potilasta; luottamusväli 28,2 %, 43,6 %) ja vehikkeli 6,3 % (10/159 potilasta; luottamusväli 3,1 %, 11,3 %). Turvallisuudessa ja tehokkuudessa ei kokonaisuudessaan havaittu eroja 65 vuotta täyttäneiden ja sitä nuorempien potilaiden välillä. Okasolusyöpää ilmoitettiin esiintyneen 1,3 %:lla (2/160) 3,75-prosenttista imikimodiemulsiovoidetta saaneista potilaista ja 0,6 %:lla (1/159) vehikkeliä saaneista potilaista. Ero ei ollut tilastollisesti merkitsevä.

Seurantatutkimukseen osallistui potilaita, joiden aurinkokeratoosimuutokset oli alun perin saatu hoidettua 3,75-prosenttisella imikimodiemulsiovoiteella, ja heitä seurattiin vähintään 14 kuukauden ajan ilman jatkohoitoja; aurinkokeratoosi pysyi täysin poissa koko hoidetulta alueelta (koko kasvot tai päänahka) 40,5 %:lla potilaista. Tietoja uusiutumisesta ei ole tätä pidemmältä aikaväliltä 3,75-prosenttisella imikimodiemulsiovoiteella hoidetuista potilaista.

5-prosenttisen imikimodin (ei tämän 3,75-prosenttisen valmisteen) pitkäkestoisia vaikutuksia selvitettiin kahdessa avoimessa, satunnaistetussa ja kontrolloidussa tutkimuksessa, joissa sitä verrattiin paikallisesti käytettävään diklofenaakkiin (3-prosenttinen geeli). Näissä tutkimuksissa hoidettu aurinkokeratoosialue oli yhtenäisellä noin 40 cm2:n suuruisella alueella kaljuuntuvassa päänahassa tai kasvoilla, ja lähtötilanteessa kliinisesti tyypillisiä aurinkokeratoosimuutoksia oli keskimäärin 7. Hoitoja annettiin virallisten suositusten mukaisesti. Nämä tutkimukset osoittivat, että imikimodi esti paremmin aurinkokeratoosimuutosten histologista etenemistä in situ ‑karsinoomaksi tai invasiiviseksi okasolusyöväksi kuin paikallisesti käytettävä diklofenaakki. Lisäksi nämä tutkimukset tukivat imikimodihoitosyklin uusimista enintään kahdesti, jos aurinkokeratoosimuutokset eivät olleet kokonaan parantuneet tai jos ne uusiutuivat alun perin onnistuneen imikimodihoidon jälkeen.
Pediatriset potilaat

Euroopan lääkevirasto on myöntänyt vapautuksen velvoitteesta toimittaa pediatrisia potilaita koskevat tutkimustulokset Zyclaralla aurinkokeratoosin hoidossa (katso kohta 4.2 ohjeet pediatristen potilaiden hoidosta).

5.2
Farmakokinetiikka
Imeytyminen

Vähemmän kuin 0,9 % paikallisesti levitetystä radioaktiivisella aineella merkitystä imikimodikerta-annoksesta imeytyi koehenkilöiden ihon läpi. 

Systeeminen altistus (perkutaaninen läpäisy) laskettiin virtsaan ja ulosteeseen päätyneen [14C]‑merkitystä imikimodista peräisin olevan hiili-14:n määrän perusteella.

3,75 % imikimodiemulsiovoiteella tehdyssä farmakokineettisessä tutkimuksessa aurinkokeratoosia sairastavien potilaiden koko kasvojen ja/tai päänahan alueelle (pinta-ala noin 200 cm2) levitettiin kerran vuorokaudessa 2 annospussillista (18,75 mg imikimodia/vrk) enintään kolmen viikon ajan, jolloin imikimodin systeemisen imeytymisen havaittiin olevan vähäistä. Vakaan tilan pitoisuudet saavutettiin 2 viikossa, ja huippupitoisuuden saavuttamiseen kulunut aika (Tmax) oli 6–9 tuntia viimeisestä levityskerrasta. 

Jakautuminen

Imikimodin huippupitoisuuden keskiarvo seerumissa tutkimuksen lopussa oli 0,323 ng/ml.
Biotransformaatio

Suun kautta otettu imikimodi metaboloituu nopeasti ja täydellisesti kahdeksi päämetaboliitiksi.

Eliminaatio

Verenkiertoon imeytynyt pieni lääkeainemäärä erittyi nopeasti sekä virtsaan että ulosteeseen keskimäärin suhteessa 3:1. 

Farmakokineettisessä tutkimuksessa paikallisesti käytetyn 3,75 ‑prosenttisen imikimodiemulsiovoiteen näennäisen puoliintumisajan laskettiin olevan noin 29 tuntia.

5.3
Prekliiniset tiedot turvallisuudesta
Farmakologista turvallisuutta, mutageenisuutta ja teratogeenisuutta koskevien konventionaalisten tutkimusten tulokset eivät viittaa erityiseen vaaraan ihmisille. 

Rotilla tehdyssä neljä kuukautta kestäneessä ihotoksisuutta koskeneessa tutkimuksessa havaittiin, että ruumiinpaino laski ja pernan paino suureni merkitsevästi, kun annokset olivat 0,5 mg/kg ja 2,5 mg/kg; vastaavia vaikutuksia ei todettu neljä kuukautta kestäneessä hiirillä tehdyssä tutkimuksessa. Molemmilla lajeilla havaittiin paikallista ihoärsytystä, varsinkin suurempia annoksia käytettäessä. 

Hiirillä tehdyssä 18 kuukautta kestäneessä karsinogeenisuustutkimuksessa levitettiin valmistetta iholle kolmena päivänä viikossa, eikä kasvaimia syntynyt levityskohtaan. Ainoastaan naarashiirillä maksasoluadenoomien ilmaantuvuus oli hieman suurempi verrokkeihin nähden. Tämä ilmaantuvuus sopii hyvin spontaanisti muodostuvien kasvainten vaihtelun piiriin hiiriä ja niiden ikiä koskevien vastaavuustietojen perusteella. Siksi näiden löydösten katsotaan olevan sattumalöydöksiä. Koska imikimodin systeeminen imeytyminen ihmisen iholta on vähäistä ja koska se ei ole mutageeninen aine, ihmiselle systeemisestä altistuksesta mahdollisesti koituva riski on todennäköisesti pieni. Kasvaimia ei myöskään havaittu rotilla tehdyssä 2 vuotta kestäneessä karsinogeenisuustutkimuksessa, jossa valmistetta annettiin suun kautta.

Imikimodiemulsiovoidetta tutkittiin fotokarsinogeenisuutta koskevan biologisen määrityksen avulla karvattomilla albiinohiirillä, jotka altistettiin simuloidulle auringon ultraviolettisäteilylle (UVR). Eläimiä käsiteltiin imikimodiemulsiovoiteella kolmesti viikossa ja säteilytettiin 5 päivänä viikossa 40 viikon ajan. Sen jälkeen hiiriä seurattiin vielä 12 viikkoa. Kasvaimia ilmeni aiemmin ja enemmän ryhmässä, jota käsiteltiin vehikkelivoiteella, kuin pieniannoksista UV-säteilyä saaneiden hiirten vertailuryhmässä. Tämän löydöksen merkitystä ihmisen kannalta ei tiedetä. Imikimodiemulsiovoiteen paikallinen käyttö ei aiheuttanut mitään annosta käytettäessä kasvainten lisääntymistä verrattuna pelkkää vehikkeliä saaneeseen ryhmään.

6.
FARMASEUTTISET TIEDOT
6.1
Apuaineet
Isosteariinihappo 

Bentsyylialkoholi 

Setyylialkoholi 

Stearyylialkoholi 

Valkovaseliini 

Polysorbaatti 60

Sorbitaanistearaatti 

Glyseroli
Metyyliparahydroksibentsoaatti (E 218)

Propyyliparahydroksibentsoaatti (E 216)

Ksantaanikumi
Puhdistettu vesi

6.2
Yhteensopimattomuudet
Ei oleellinen.
6.3
Kestoaika
18 kuukautta

6.4
Säilytys
Säilytä alle 25 °C.

Annospussin sisältöä ei saa käyttää uudelleen avaamisen jälkeen.
6.5
Pakkaustyyppi ja pakkauskoot
Pakkauksessa on 14, 28 tai 56 kerta-annospussia, jotka on valmistettu polyesterista / valkoisesta LD-polyeteenistä / alumiinifoliosta. Yhdessä annospussissa on 250 mg emulsiovoidetta.

Kaikkia pakkauskokoja ei välttämättä ole myynnissä.
6.6
Erityiset varotoimet hävittämiselle
Ei erityisvaatimuksia.
7.
MYYNTILUVAN HALTIJA
Viatris Healthcare Limited

Damastown Industrial Park

Mulhuddart

Dublin 15

DUBLIN

Irlanti
8.
MYYNTILUVAN NUMERO
EU/1/12/783/001-003

9.
MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ
Myyntiluvan myöntämisen päivämäärä: 23 syyskuu 2012
Viimeisimmän uudistamisen päivämäärä: 22 maaliskuu 2017
10. TEKSTIN MUUTTAMISPÄIVÄMÄÄRÄ
Lisätietoa tästä lääkevalmisteesta on Euroopan lääkeviraston verkkosivuilla http://www.ema.europa.eu.

LIITE II 

A.
ERÄN VAPAUTTAMISESTA VASTAAVAT VALMISTAJAT
B.
TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

C.
MYYNTILUVAN MUUT EHDOT JA EDELLYTYKSET
D. 
EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

A.
ERÄN VAPAUTTAMISESTA VASTAAVAT VALMISTAJAT

Erän vapauttamisesta vastaavien valmistajien nimet ja osoitteet

Swiss Caps GmbH

Grassingerstrasse 9

83043 Bad Aibling

Saksa 
B.
TOIMITTAMISEEN JA KÄYTTÖÖN LIITTYVÄT EHDOT

Reseptilääke.
C.
MYYNTILUVAN MUUT EHDOT JA EDELLYTYKSET

· Määräaikaiset turvallisuuskatsaukset

Tämän lääkevalmisteen osalta velvoitteet määräaikaisten turvallisuuskatsausten toimittamisesta on määritelty Euroopan Unionin viitepäivämäärät (EURD) ja toimittamisvaatimukset sisältävässä luettelossa, josta on säädetty Direktiivin 2001/83/EY 107 c artiklan 7 kohdassa, ja kaikissa luettelon myöhemmissä päivityksissä, jotka on julkaistu Euroopan lääkeviraston verkkosivuilla.

D.
EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ
· Riskienhallintasuunnitelma (RMP)

Myyntiluvan haltijan on suoritettava vaaditut lääketurvatoimet ja interventiot myyntiluvan moduulissa 1.8.2 esitetyn sovitun riskienhallintasuunnitelman sekä mahdollisten sovittujen riskienhallintasuunnitelman myöhempien päivitysten mukaisesti.

Päivitetty RMP tulee toimittaa

· Euroopan lääkeviraston pyynnöstä

· kun riskienhallintajärjestelmää muutetaan, varsinkin kun saadaan uutta tietoa, joka saattaa johtaa hyöty-riskiprofiilin merkittävään muutokseen, tai kun on saavutettu tärkeä tavoite (lääketurvatoiminnassa tai riskien minimoinnissa).

LIITE III

MYYNTIPÄÄLLYSMERKINNÄT JA PAKKAUSSELOSTE
A. MYYNTIPÄÄLLYSMERKINNÄT

	ULKOPAKKAUKSESSA ON OLTAVA SEURAAVAT MERKINNÄT
PAHVIKOTELO


	1.
LÄÄKEVALMISTEEN NIMI


Zyclara 3.75% emulsiovoide
imikimodi
	2.
VAIKUTTAVA AINE


Kukin annospussi sisältää 9,375 mg imikimodia 250 mg:ssa emulsiovoidetta (3,75 %).
Gramma emulsiovoidetta sisältää 37,5 mg imikimodia

	3.
LUETTELO APUAINEISTA


Apuaineet: isosteariinihappo, bentsyylialkoholi, setyylialkoholi, stearyylialkoholi, valkoinen pehmeä parafiini, polysorbaatti 60, sorbitaanistearaatti, glyseroli, metyylihydroksibentsoaatti (E 218), propyylihydroksibentsoaatti (E 216), ksantaanikumi, puhdistettu vesi.

Lue pakkausseloste ennen käyttöä.

	4.
LÄÄKEMUOTO JA SISÄLLÖN MÄÄRÄ


Emulsiovoide

14 annospussia

28 annospussia

56 annospussia
	5.
ANTOTAPA JA TARVITTAESSA ANTOREITTI (ANTOREITIT)


Lue pakkausseloste ennen käyttöä.

Iholle.
	6.
ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ


Ei lasten ulottuville eikä näkyville.

	7.
MUU ERITYISVAROITUS (MUUT ERITYISVAROITUKSET), JOS TARPEEN


Vain kertakäyttöön. Hävitä käytön jälkeen annospussiin jäänyt voide.
	8.
VIIMEINEN KÄYTTÖPÄIVÄMÄÄRÄ


EXP:
	9.
ERITYISET SÄILYTYSOLOSUHTEET


Säilytä alle 25 °C.

	10.
ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN


	11.
MYYNTILUVAN HALTIJAN NIMI JA OSOITE


Viatris Healthcare Limited

Damastown Industrial Park

Mulhuddart

Dublin 15

DUBLIN

Irlanti
	12.
MYYNTILUVAN NUMERO(T)


EU/1/12/783/001 14 annospussia
EU/1/12/783/002 28 annospussia
EU/1/12/783/003 56 annospussia
	13.
 ERÄNUMERO


Lot:
	14.
YLEINEN TOIMITTAMISLUOKITTELU


	15.
KÄYTTÖOHJEET


	16.
TIEDOT PISTEKIRJOITUKSELLA   


Zyclara

17.
YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.
18.
YKSILÖLLINEN TUNNISTE – LUETTAVISSA OLEVAT TIEDOT

PC 
SN 
NN
	PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT

VOIDEPUSSI


	1.
LÄÄKEVALMISTEEN NIMI JA TARVITTAESSA ANTOREITTI (ANTOREITIT)


Zyclara 3.75% emulsiovoide
imikimodi
Iholle.
	2.
ANTOTAPA


	3.
VIIMEINEN KÄYTTÖPÄIVÄMÄÄRÄ


EXP:
	4.
ERÄNUMERO 


Lot:
	5.
SISÄLLÖN MÄÄRÄ PAINONA, TILAVUUTENA TAI YKSIKKÖINÄ


250 mg
	6.
MUUTA


B. PAKKAUSSELOSTE

Pakkausseloste: Tietoa käyttäjälle
Zyclara 3,75 % emulsiovoide

imikimodi

Lue tämä pakkausseloste huolellisesti ennen kuin aloitat tämän lääkkeen käyttämisen, sillä se sisältää sinulle tärkeitä tietoja.
· Säilytä tämä pakkausseloste. Voit tarvita sitä myöhemmin.

· Jos sinulla on kysyttävää, käänny lääkärin tai apteekkihenkilökunnan puoleen.

· Tämä lääke on määrätty vain sinulle eikä sitä pidä antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla.
· Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4.
Tässä pakkausselosteessa kerrotaan: 

1.
Mitä Zyclara on ja mihin sitä käytetään

2.
Mitä sinun on tiedettävä, ennen kuin käytät Zyclaraa
3.
Miten Zyclaraa käytetään

4.
Mahdolliset haittavaikutukset

5.
Zyclaran säilyttäminen

6.
Pakkauksen sisältö ja muuta tietoa

1.
Mitä Zyclara on ja mihin sitä käytetään
Zyclara 3,75 % emulsiovoiteen vaikuttava aine on imikimodi, joka on immuunivasteen muuntaja (stimuloi immuunijärjestelmää).  
Tämä reseptilääke on tarkoitettu aurinkokeratoosin hoitoon aikuisille.

Tämä lääke saa elimistön oman immuunijärjestelmän muodostamaan sellaisia luonnollisia aineita, jotka auttavat aurinkokeratoosin hoidossa. 

Aurinkokeratoosimuutokset näyttävät karheilta ihoalueilta, joita esiintyy runsaalle auringonvalolle joskus elinaikanaan altistuneilla henkilöillä. Nämä ihoalueet voivat olla muun ihon värisiä, harmahtavia, vaaleanpunaisia, punaisia tai ruskeita. Ne voivat olla litteitä ja hilseileviä tai koholla olevia, karheita, kovia ja syyläisiä.

Tätä lääkettä saa käyttää kasvojen tai päänahan alueen aurinkokeratoosin hoitoon vain silloin, kun lääkäri on todennut sen sopivimmaksi hoidoksi.

2.
Mitä sinun on tiedettävä, ennen kuin käytät Zyclaraa
Älä käytä Zyclaraa 

-
jos olet allerginen imikimodille tai tämän lääkkeen jollekin muulle aineelle (lueteltu kohdassa 6).

Varoitukset ja varotoimet
Keskustele lääkärin tai apteekkihenkilökunnan kanssa ennen kuin käytät Zyclaraa:

· jos olet käyttänyt aiemmin tätä lääkettä tai muita vastaavia valmisteita, joiden pitoisuus on ollut erilainen 

· jos kärsit autoimmuunisairauksista
· jos sinulle on tehty elinsiirto
· jos verenkuvasi poikkeaa normaalista.

Yleiset hoito-ohjeet

· Jos olet hiljattain ollut leikkauksessa tai saanut lääkitystä, joka on vaikuttanut hoidettavaan ihoalueeseen, odota kunnes iho on parantunut, ennen kuin aloitat tämän lääkkeen käytön.

· Vältä emulsiovoiteen joutumista silmiin, huulille ja sieraimiin. Jos voidetta kuitenkin joutuu näihin kohtiin, huuhtele se pois vedellä.

· Käytä voidetta ainoastaan ulkoisesti (kasvojen tai päänahan iholle).

· Älä käytä enempää voidetta kuin lääkäri on määrännyt.

· Älä peitä käsiteltyä kohtaa siteellä tai muulla sidoksella tämän lääkkeen levittämisen jälkeen.

· Jos tunne ihoalueella muuttuu liian tukalaksi, pese voide pois miedolla saippualla ja vedellä. Heti kun tunne rauhoittuu, voit jatkaa voiteen käyttöä tavanomaisen aikataulun mukaan. Voidetta ei saa levittää useammin kuin kerran vuorokaudessa.

· Älä käytä aurinkolamppua äläkä käy solariumissa ja vältä auringonvalolle altistumista mahdollisimman tarkasti tämän lääkehoidon aikana. Jos käyt ulkona päivällä, käytä aurinkosuojavoidetta ja suojaavaa vaatetusta sekä leveälieristä hattua.

Paikalliset ihoreaktiot

Zyclara-hoidon aikana sinulla voi ilmetä paikallisia ihoreaktioita, jotka johtuvat lääkkeen vaikutustavasta. Nämä reaktiot voivat olla merkkejä siitä, että lääke vaikuttaa kuten sen on tarkoitus.

Hoidon aikana ja ihon parantumiseen saakka ihon ulkonäkö poikkeaa todennäköisesti selvästi normaalista. Lisäksi on mahdollista, että jo olemassa oleva tulehdus voi pahentua tilapäisesti.

Tämä lääke saattaa myös aiheuttaa flunssankaltaisia oireita (mm. väsymystä, pahoinvointia, kuumetta, lihas- ja nivelkipua sekä vilunväristyksiä) ennen paikallisten ihoreaktioiden ilmenemistä tai samaan aikaan niiden kanssa. 
Jos ilmenee flunssankaltaisia oireita, epämukavaa oloa tai voimakkaita paikallisia ihoreaktioita, voit pitää hoidosta useamman taukopäivän. Sinun pitäisi jatkaa Zyclara-hoitoa, kun ihoreaktiot ovat lieventyneet. Kumpaakaan kahden viikon hoitojaksoa ei kuitenkaan pitäisi pidentää väliin jääneiden annosten tai hoitotauon vuoksi. Toisen hoitojakson aikana ilmenevät paikalliset ihoreaktiot ovat yleensä lievempiä kuin ensimmäisen Zyclara-hoitojakson aikaiset.  

Hoitovastetta ei voida arvioida riittävän hyvin, ennen kuin paikalliset ihoreaktiot ovat menneet ohi. Hoitoa tulee jatkaa lääkemääräyksen mukaisesti.

Tämä lääke voi tuoda esiin sellaisia aurinkokeratoosimuutoksia, jotka eivät aiemmin ole olleet näkyvissä tai tunnettavissa, ja nämä muutokset voivat hävitä myöhemmin hoidon ansiosta. Hoitoa tulee jatkaa kuurin loppuun saakka, vaikka kaikki muutokset näyttäisivät hävinneen.

Lapset ja nuoret
Tätä lääkettä ei saa antaa alle 18-vuotiaille, koska sen turvallisuutta ja tehoa alle 18 vuoden ikäisten lasten tai nuorten hoidossa ei ole varmistettu. Lasten ja nuorten imikimodilääkitystä koskevia tietoja ei ole saatavilla.
Muut lääkevalmisteet ja Zyclara

Kerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä. 
Jos saat immunosuppressiolääkkeitä jotka estävät immuunijärjestelmää, kerro lääkärille ennen hoidon aloittamista.
Vältä Zyclaran ja muiden imikimodi-voiteiden yhtäaikaista käyttöä samalle hoitoalueelle. 

Raskaus ja imetys
Jos olet raskaana tai imetät, epäilet olevasi raskaana tai jos suunnittelet lapsen hankkimista, kysy lääkäriltä tai apteekista neuvoa ennen tämän lääkkeen käyttöä.
Lääkärisi arvioi Zyclara-hoidon aiheuttamat riskit ja hyödyt raskauden aikana. Eläinkokeet eivät osoita suoria tai epäsuoria haitallisia vaikutuksia raskauteen. 

Ei tiedetä, erittyykö imikimodi rintamaitoon. Älä käytä Zyclaraa, jos imetät tai aiot imettää. Lääkärisi arvioi, pitääkö sinun lopettaa imettäminen tai Zyclara-hoito.

Ajaminen ja koneiden käyttö
Tällä lääkkeellä ei ole haitallista vaikutusta ajokykyyn ja koneidenkäyttökykyyn.

Zyclara sisältää metyyliparahydroksibentsoaattia, propyyliparahydroksibentsoaattia, setyylialkoholia, stearyylialkoholia ja bentsyylialkoholia
Metyyliparahydroksibentsoaatti (E 218) ja propyyliparahydroksibentsoaatti (E 216) saattavat aiheuttaa  allergisia reaktioita (mahdollisesti viivästyneitä).

Setyylialkoholi ja stearyylialkoholi voivat aiheuttaa paikallisia ihoreaktioita (esim. kosketusihottumaa). 
Tämä lääkevalmiste sisältää 5 mg bentsyylialkoholia per annospussi. Bentsyylialkoholi saattaa aiheuttaa allergisia reaktioita ja lievää paikallisärsytystä.
3.
Miten Zyclaraa käytetään
Käytä tätä lääkettä juuri siten kuin lääkäri on määrännyt. Tarkista ohjeet lääkäriltä tai apteekista, jos  olet epävarma. Älä käytä tätä lääkettä, ennen kuin lääkäri on näyttänyt sinulle, miten sitä kuuluu käyttää.

Tätä lääkettä saa käyttää ainoastaan kasvojen tai päänahan alueella ilmenevän aurinkokeratoosin hoitoon.
Annostus
Levitä tätä lääkettä hoidettavalle ihoalueelle kerran vuorokaudessa juuri ennen nukkumaanmenoa.

Enimmäisvuorokausiannos on 2 annospussia (500 mg = 2 annospussia, joista kummassakin on 250 mg).

Tätä lääkettä ei saa levittää suuremmalle alueelle kuin joko koko kasvojen alueelle tai kaljuuntuvan päänahan alueelle. 

Käyttötapa

	1.
Pese ennen nukkumaanmenoa kädet ja hoidettava alue huolellisesti miedolla saippualla ja vedellä. Kuivaa kädet hyvin ja anna hoidettavan alueen kuivua.

	2. 
Avaa uusi Zyclara-annospussi juuri ennen käyttöä ja purista emulsiovoidetta sormenpäähän. Yhdellä levityskerralla saa käyttää enintään 2 annospussia.

 

	[image: image3.emf]
	3.
Levitä ohut kerros voidetta hoidettavalle alueelle. Hiero voidetta varovasti ihoon, kunnes sitä ei enää näy. Vältä voiteen joutumista silmiin, huulille ja sieraimiin.

	4.
Kun olet levittänyt voiteen, hävitä avattu annospussi. Pese kädet huolellisesti vedellä ja saippualla.



	[image: image5.emf]
	5.
Anna voiteen vaikuttaa iholla noin 8 tuntia. Älä kastele levityskohtaa suihkussa tai kylvyssä tänä aikana. Älä peitä käsiteltyä kohtaa siteellä tai muulla sidoksella.

	6.
Kun noin 8 tuntia on kulunut, pese voiteen levityskohta miedolla saippualla ja vedellä.




Hoidon kesto

Hoito aloitetaan niin, että emulsiovoidetta levitetään iholle päivittäin kahden viikon ajan. Sen jälkeen pidetään kahden viikon tauko, jonka jälkeen emulsiovoidetta levitetään taas iholle päivittäin loppujen kahden viikon ajan.

Jos käytät enemmän Zyclaraa kuin sinun pitäisi
Jos olet levittänyt liikaa voidetta iholle, pese ylimääräinen voide pois miedolla saippualla ja vedellä.

Jos ihoreaktioita ilmenee, voit jatkaa hoitoa tavanomaisen aikataulun mukaan heti niiden mentyä ohi. Voidetta ei saa levittää useammin kuin kerran vuorokaudessa.

Jos vahingossa nielet tätä lääkettä, ota heti yhteys lääkäriin.

Jos unohdat käyttää Zyclaraa
Jos Zyclara-annoksen levittäminen jää väliin, levitä seuraava annos vasta seuraavana iltana. Jatka sen jälkeen hoitoa tavanomaisen aikataulun mukaan. Voidetta ei saa levittää useammin kuin kerran vuorokaudessa. Kumpikaan hoitojakso ei saa kestää yli 2 viikkoa, vaikka annoksia olisi jäänyt väliin.

Jos lopetat Zyclaran käytön
Keskustele lääkärin kanssa ennen Zyclara-hoidon lopettamista.

Jos sinulla on kysymyksiä tämän lääkkeen käytöstä, käänny lääkärin tai apteekkihenkilökunnan puoleen.
4.
Mahdolliset haittavaikutukset 
Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa.

Hakeudu heti lääkärin hoitoon, jos havaitset tämän lääkkeen käytön aikana seuraavia vaikeita haittavaikutuksia:

Vakavat ihoreaktiot (yleisyys tuntematon), joihin liittyvät ihomuutokset ovat aluksi pieniä punoittavia ihoalueita ja muuttuvat sitten läiskiksi, joissa on sisäkkäisiä renkaita. Näihin ihoreaktioihin voi liittyä mm. kutinaa, kuumetta tai yleistä sairaudentunnetta, nivelsärkyä, näköhäiriöitä, kirvelyä, silmien kipua tai kutinaa sekä suun haavaumia. Jos sinulla ilmenee tällaisia oireita, lopeta tämän lääkkeen käyttö ja kerro oireista heti lääkärille.

Joillakin potilailla on havaittu verisoluarvojen pienenemistä (yleisyys tuntematon). Tämän seurauksena infektioalttius voi lisääntyä, mustelmia voi tulla tavallista herkemmin tai olo voi tuntua väsyneeltä. Jos sinulla ilmenee jokin näistä oireista, kerro siitä lääkärille.
Joidenkin autoimmuunisairauksista kärsivien potilaiden tila saattaa huonontua. Jos havaitset joitain muutoksia Zyclara-hoidon aikana, kerro siitä lääkärillesi.
Jos havaitset ihon märkimistä tai muita ihoinfektion merkkejä (yleisyys tuntematon), keskustele asiasta lääkärin kanssa.

Monet tämän lääkkeen haittavaikutuksista johtuvat sen paikallisesti ihoon kohdistuvasta vaikutuksesta. Paikalliset ihoreaktiot voivat olla merkkejä siitä, että lääke vaikuttaa kuten sen on tarkoitus. Jos tämän lääkehoidon aikana ilmenevä ihoreaktio on hyvin voimakas tai aiheuttaa liikaa vaivoja, keskeytä voiteen käyttö ja pese ihoalue miedolla saippualla ja vedellä. Ota sen jälkeen yhteys lääkäriin tai apteekkihenkilökuntaan. He saattavat kehottaa sinua lopettamaan tämän lääkkeen käytön muutamaksi päiväksi (eli pitämään lyhyen hoitotauon). 

Seuraavia haittavaikutuksia on ilmoitettu esiintyneen imikimodin käytön yhteydessä:

Hyvin yleiset (voi esiintyä yli 1 henkilöllä 10:stä)
· Ihon punoitus, rupeutuminen ja kesiminen, eritys, ihon kuivuus, ihon turvotus, ihon haavaumat ja ihon värinpuutos levityskohdassa

Yleiset (voi esiintyä alle 1 henkilöllä 10:stä)

· Muut reaktiot levityskohdassa, esim. ihotulehdus, kutina, kipu, kirvely, ärsytys ja ihottuma

· Imusolmukkeiden turpoaminen

· Päänsärky

· Huimaus

· Ruokahaluttomuus

· Pahoinvointi

· Ripuli

· Oksentelu

· Flunssankaltaiset oireet

· Kuume

· Kipu

· Lihas- ja nivelkipu

· Rintakipu

· Unettomuus

· Väsymys

· Virusinfektio (herpes simplex)

· Verensokeriarvon suureneminen

Melko harvinaiset (voi esiintyä alle 1 henkilöllä 100:sta)
· Levityskohdan muutokset, esim. verenvuoto, pienet näppylät, tulehdus, pistelyntunne, kosketusherkkyyden lisääntyminen, arpeutuminen, kuumotus, ihon rikkoutuminen, vesikellot tai märkärakkulat

· Heikkous

· Vilunväristykset

· Horrosmainen tila (letargia)

· Epämiellyttävä olo

· Kasvojen turvotus

· Selkäkipu

· Raajakipu

· Nenän tukkoisuus

· Kurkkukipu

· Silmien ärtyminen

· Silmäluomien turvotus

· Masentuneisuus

· Ärtyisyys

· Suun kuivuus
· Vatsakipu
Harvinaiset (voi esiintyä alle 1 henkilöllä 1 000:sta)
· Autoimmuunisairauksien paheneminen (autoimmuunisairaus on normaalista poikkeavasta immuunivasteesta johtuva sairaus)

· Muualla kuin levityskohdassa ilmenevät ihoreaktiot

Yleisyys tuntematon (saatavissa oleva tieto ei riitä yleisyyden arviointiin)
· Ihon värimuutokset

Joillakin potilailla on ilmennyt ihon värimuutoksia Zyclaran levityskohdassa. Vaikka nämä muutokset ovat yleensä parantuneet ajan myötä, joskus ne voivat olla pysyviä.

· Hiustenlähtö

Pienellä osalla potilaista on ilmennyt hiustenlähtöä hoidettavalla alueella tai sen läheisyydessä.

· Maksaentsyymiarvojen suurentuminen
Maksaentsyymiarvojen suurentumista on ilmoitettu esiintyneen.
Haittavaikutuksista ilmoittaminen

Jos havaitset haittavaikutuksia, kerro niistä lääkärille tai apteekkihenkilökunnalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.
5. Zyclaran säilyttäminen

Ei lasten ulottuville eikä näkyville.
Älä käytä tätä lääkettä kotelossa ja etiketissä mainitun viimeisen käyttöpäivämäärän (EXP) jälkeen. 

Viimeinen käyttöpäivämäärä tarkoittaa kuukauden viimeistä päivää.
Säilytä alle 25 °C.

Annospussin sisältöä ei saa käyttää uudelleen avaamisen jälkeen.

Lääkkeitä ei pidä heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.
6.
Pakkauksen sisältö ja muuta tietoa
Mitä Zyclara sisältää
-
Vaikuttava aine on imikimodi. Yksi annospussi sisältää 9,375 mg imikimodia 250 mg:ssa emulsiovoidetta (100 mg emulsiovoidetta sisältää 3,75 mg imikimodia).

· Muut aineet ovat isosteariinihappo, bentsyylialkoholi, setyylialkoholi, stearyylialkoholi, valkovaseliini, polysorbaatti 60, sorbitaanistearaatti, glyseroli, metyyliparahydroksibentsoaatti (E 218), propyyliparahydroksibentsoaatti (E 216), ksantaanikumi, puhdistettu vesi. (Katso myös kohta 2. ”Zyclara sisältää metyyliparahydroksibentsoaattia, propyyliparahydroksibentsoaattia, setyylialkoholia, stearyylialkoholia ja bentsyylialkoholia”)
Lääkevalmisteen kuvaus ja pakkauskoko (-koot)
-
Yksi Zyclara 3,75 % -emulsiovoideannospussi sisältää 250 mg tasaista, valkoista tai hieman kellertävää emulsiovoidetta.

-
Pakkauksessa on 14, 28 tai 56 kerta-annospussia, jotka on valmistettu polyesterista / valkoisesta LD-polyeteenistä / alumiinifoliosta. Kaikkia pakkauskokoja ei välttämättä ole myynnissä.

Grassingerstrasse 9

83043 Bad Aibling

Saksa 
Lisätietoja tästä lääkevalmisteesta antaa myyntiluvan haltijan paikallinen edustaja.
	België/Belgique/Belgien

Viatris
Tél/Tel: +32 2 658 61 00

	Luxembourg/Luxemburg

Viatris
Tél/Tel: +32 2 658 61 00
(Belgique/Belgien)


	България
Майлан ЕООД

Тел.: +359 2 44 55 400

	Magyarország

Viatris Healthcare Kft.

1138 Budapest

Váci út 150.
Tel: +36 1 465 2100


	Česká republika

Viatris CZ s.r.o.

Tel: +420 222 004 400

	Malta

V.J. Salomone Pharma Limited 


Tel: +356 21 22 01 74


	Danmark

Viatris ApS

Tlf: +45 28 11 69 32

	Nederland

Mylan Healthcare B.V.

Krijgsman 20

1186 DM Amstelveen

Tel: +31 (0)20 426 3300


	Deutschland

Viatris Healthcare GmbH

Tel: +49 800 0700 800

	Norge

Viatris AS 
Hagaløkkveien 26

1383 Asker
Tlf: +47 66 75 33 00



	Eesti

Viatris OÜ
Tel: +372 6363 052

	Österreich

Viatris Austria GmbH

Guglgasse 15
1110 Wien
Tel: + 43 (0)1 86 390 



	Ελλάδα
Viatris Hellas Ltd
Τηλ: +30 210 010 0002

	Polska

Viatris Healthcare Sp. z o.o.

ul. Postępu 21B
02-676 Warszawa

Tel: +48 22 546 6400


	España

Viatris Pharmaceuticals, S.L.
Tel: +34 900 102 712

	Portugal

Viatris Healthcare, Lda.

Av. D. João II, 
Edifício Atlantis, nº 44C – 7.3 e 7.4
1990-095 Lisboa

Tel: +351 214 127 200


	France

Viatris Santé
1 bis place de la Défense – Tour Trinity

92400 Courbevoie
Tél: +33 (0)1 40 80 15 55

	România

BGP PRODUCTS SRL
Tel.: +40 372 579 000


	Hrvatska

Viatris Hrvatska d.o.o.

Koranska 2

10 000  Zagreb
Tel: +385 1 235 059 90 
	Slovenija

Viatris d.o.o.

Tel: +386 1 23 63 180


	Ireland

Viatris Limited
Tel: +353 1 8711600

	Slovenská republika

Viatris Slovakia s.r.o.
Tel: +421 2 32 199 100


	Ísland

Icepharma hf.
Sími: +354 540 8000

	Suomi/Finland
Viatris Oy


Puh/Tel: +358 20 720 9555


	Italia

Viatris Italia
Via Vittor Pisani, 20
20124 Milano

Tel: +39 (0) 2 612 46921

	Sverige

Viatris AB

Box 23033

104 35 Stockholm

+46 (0) 8 630 19 00



	Κύπρος

CPO Pharmaceuticals Limited
Τηλ: +357 22863100

	



	Latvija

Viatris SIA
101 Mūkusalas str.
Rīga LV‐1004
Tālr: +371 67616137


	

	Lietuva

Viatris UAB
Žalgirio str. 90-100
Vilnius LT-09303 
Tel. + 370 52051288

	


Tämä pakkausseloste on tarkistettu viimeksi 

Lisätietoa tästä lääkevalmisteesta on saatavilla Euroopan lääkeviraston verkkosivuilta http://www.ema.europa.eu. 

